**Yhdistyksen vuosikokous:** pingisgurut ry. pöytäkirja 4/2013

Aika: Sunnuntaina 10.3.2013 klo 11.00

Paikka: Keskuskoulu, keskustie 4, Lavia

Läsnä:

Vesa Peltovirta (koollekutsuja)

 Jäsenet:

Jukka Mäki-Harja, Kari Peltovirta, Markus Palmroth, Rami Peltovirta, Johanna Limola, Heikki Vartia.

**1 § Kokouksen avaus**

Esitys: Avataan vuosikokous.

Päätös: Vesa Peltovirta avasi kokouksen koollekutsujana.

**2 § Kokouksen puheenjohtajan ja sihteerin valinta**

Esitys: Valitaan kokoukselle puheenjohtaja, sihteeri ja kaksi pöytäkirjantarkastajaa, jotka toimivat tarvittaessa myös ääntenlaskijoina

Päätös: Keskustelun jälkeen kokouksen puheenjohtajaksi valittiin Vesa Peltovirta ja sihteeriksi Jukka Mäki-Harja. Pöytäkirjantarkastajiksi ja ääntenlaskijoiksi valittiin Kari Peltovirta ja Johanna Limola.

**3 §** **Kokouksen laillisuus ja päätösvaltaisuus**

Hallituksen on kutsuttava yhdistyksen kokoukset koolle vähintään 14 vuorokautta ennen kokousta jäsenille yhdistyksen kotisivuilla ja sähköpostitse.

Esitys: Todetaan kokous lailliseksi ja päätösvaltaiseksi

Päätös: Kokous todettiin laillisesti koolle kutsutuksi ja päätösvaltaiseksi. Kokouskutsu on lähetetty sähköpostilla ja on ollut esillä yhdistyksen kotisivuilla säännöissä määrätyn ajan puitteissa.

**4 § Kokouksen esityslistan hyväksyminen**

Esitys: Hyväksytään kokouksen esityslista

Päätös: Esityslista hyväksyttiin yksimielisesti kokouksen työjärjestykseksi

**5 § Tilinpäätöksen 2012 ja toiminnantarkastajien lausunnon hyväksyminen.**

Pingisgurut ry:n tilinpäätös 1.1.2012–31.12.2012 oli 442,72€ ylijäämäinen. Tilinpäätös sisältää taseen, tuloslaskelman, toimintakertomuksen ja liitetiedot. Lisäksi on toiminnantarkastuskertomus toiminnantarkastajilta. ( Liitteet 1,2,3,6)

Esitys: Käsitellään tilinpäätös ja toiminnantarkastajien lausunto sekä vahvistetaan tilinpäätös.

Päätös: Puheenjohtaja kävi läpi hallituksen esityksen tilinpäätökseksi sekä toiminnantarkastajien lausunnon. Keskustelun jälkeen hyväksyttiin pingisgurut ry:n tilinpäätös 2012.

**6 § Vastuuvapauden myöntäminen hallitukselle sekä muille vastuuvelvollisille.**

Esitys: Päätetään vastuuvapauden myöntämisestä hallitukselle sekä muille vastuuvelvollisille.

Päätös: Keskustelun jälkeen päätettiin myöntää vastuuvapaus hallitukselle sekä muille vastuuvelvollisille.

**7 § Yhdistyksen toimintasuunnitelman 2013 hyväksyminen.**

Ehdotus: Vuosikokous hyväksyy yhdistykselle vuoden 2013 toimintasuunnitelman. (Liite 4)

Päätös: Puheenjohtaja kävi läpi hallituksen esityksen vuoden 2013 toimintasuunnitelmaksi. Keskustelun jälkeen vuosikokous hyväksyi vuoden 2013 toimintasuunnitelman

**8 § Yhdistyksen talousarvio 2013**

Pingisgurut ry:n talousarvio kaudelle 1.1.2013–31.12.2013. (Liite 5)

Ehdotus: Vuosikokous käsittelee talousarvion ja hyväksyy sen.

Päätös: Keskustelin jälkeen vuosikokous hyväksyi talousarvion.

**9 § Vahvistetaan jäsenmaksun suuruus.**

Varsinaisilta ja kannatus jäseniltä perittävän liittymismaksun ja vuotuisen jäsenmaksun suuruudesta päättää vuosikokous erikseen molemmille jäsenryhmille. Maksut voivat olla erisuuruisia myös kannatusjäseninä oleville yksityishenkilöillä ja yhteisöillä. Kunniajäseniltä ei peritä jäsenmaksuja. Jäsenmaksun suuruus oli vuonna 2012 seuraava: 20 €/ kalenterivuosi, kuitenkin siten, että jos liittyminen tapahtuu 1.7. tai jälkeen, on jäsenmaksu loppuvuodelta 12e. Näillä summilla jäsen saa pelata kaikilla pingisgurujen salivuoroilla. Ei jäsenille pelikerta 2 € /kerta. Kannatusjäsenmaksun suuruus on vapaaehtoinen, vähintään kuitenkin 20€/kalenterivuosi.

Esitys: Päätetään jäsenmaksujen suuruudesta vuonna 2013.

Päätös: Vuosikokous päätti kerätä kaikilta jäseniltä, myös alle 18-vuotiailta, jäsenmaksua vuonna 2013 seuraavasti: 20 €/ kalenterivuosi, kuitenkin siten, että jos liittyminen tapahtuu 1.7. tai jälkeen, on jäsenmaksu loppuvuodelta 12e. Näillä summilla jäsen saa pelata kaikilla pingisgurujen salivuoroilla. Ei jäsenille pelikerta 2 € /kerta. Kannatusjäsenmaksun suuruus on vapaaehtoinen, vähintään kuitenkin 20€/kalenterivuosi. Hallitus päättää, koska ja miten jäsenmaksut kerätään.

**10 § Yhdistyksen puheenjohtajan ja hallituksen valinta.**

Yhdistyksen sääntöjen 6§:n mukaan asioita hoitaa hallitus, johon kuuluu vuosikokouksessa valitut puheenjohtaja ja vähintään kaksi ja enintään neljä muuta varsinaista jäsentä sekä 2 varajäsentä. Hallituksen toimikausi on kolmen vuosikokouksen välinen aika.

Esitys: Uusi hallitus valitaan vuoden 2013 vuosikokouksessa. Valitaan puheenjohtaja sekä neljä muuta varsinaista jäsentä sekä 2 varajäsentä. Valitaan valituista jäsenistä varapuheenjohtaja sekä sihteeri/ rahastonhoitaja.

Päätös: Keskustelun jälkeen hallituksen puheenjohtajaksi valittiin Vesa Peltovirta, hallituksen varapuheenjohtajaksi Jukka Mäki-Harja, hallituksen jäseniksi valittiin Markus Palmroth, Heikki Vartia ja Jarmo Uusitalo. Jarmo Uusitalo valittiin sihteeri-rahastonhoitajaksi. Varajäseniksi valittiin Kari Peltovirta ja Rami Peltovirta.

**11 § Yhdistyksen toiminnantarkastajien valinta.**

Vuosikokous valitsee yhdistyksen toiminnantarkastajan ja varatoiminnantarkastajan.

Ehdotus: Vuosikokous valitsee yhdistykselle yhden toiminnantarkastajan ja hänelle varajäsenen.

Päätös: Puheenjohtajan ehdotuksesta vuosikokous valitsi yhdistyksen toiminnantarkastajaksi Liina-Mari Pietilän ja Helena Tuomisalon varatoiminnantarkastajaksi.

**12 § Turnauksien pelitavat ja säännöt**

Esitetään turnauksien pelitavat sekä turnauksien säännöt vuosille 2013–2014 Pingisgurut ry:n vuosikokouksen päätettäväksi.

Ehdotus: Hallitus esittää Pingisgurut ry:n vuosikokoukselle, että se päättää vuosille 2013–2014 turnauksien:

1. Lavian avoimet kunnanmestaruuskisat -pelitavat.
2. Pasi Valasti Lavia Open -pelitavat.
3. Tasonmittausturnaukset -pelitavat.
4. sekä muiden turnauksien -pelitavat.
5. Säännöt em. turnauksiin.

Päätös: Hallitus päätti esittää Pingisgurut ry:n vuosikokoukselle, että se päättää vuosille 2013–2014 turnauksien:

1. Lavian avoimet kunnanmestaruuskisat - pelitavat. Jukka Mäki-Harja esitti lyhyet erät paras viidestä. Heikki Vartia kannatti.

2. Pasi Valasti Lavia Open - pelitavat. Kari Peltovirta ehdotti, että pitkät erät paras kolmesta. Jukka Mäki-Harja kannatti.

3. Tasonmittausturnaukset - pelitavat. Kari Peltovirta ehdotti, että lyhyet erät paras kolmesta tai paras viidestä riippuen osallistujamäärästä. Jukka Mäki-Harja kannatti.

4. sekä muiden turnauksien - pelitavat. Kari Peltovirta ehdotti, että lyhyet erät paras viidestä riippuen osallistujamäärästä. Jukka Mäki-Harja kannatti.

5. Säännöt em. turnauksiin. Vesa Peltovirta ehdotti, että mennään sovellettujen SPTL-pöytätennissääntöjen mukaan.

Päätös:

1. Lavian avoimet kunnanmestaruuskisat - pelitavat. Jukka Mäki-Harja esitti lyhyet erät paras viidestä. Heikki Vartia kannatti. Jukka Mäki-Harja esitti lyhyet erät paras viidestä. Markus Palmroth kannatti.

2. Pasi Valasti Lavia Open - pelitavat. Kari Peltovirta ehdotti, että pitkät erät paras kolmesta. Jukka Mäki-Harja kannatti. Markus Palmroth ehdotti, että lyhyet erät paras viidestä, Rami Peltovirta kannatti. Palmrothin ehdotus voitti.

3. Tasonmittausturnaukset - pelitavat. Kari Peltovirta ehdotti, että lyhyet erät paras kolmesta tai paras viidestä riippuen osallistujamäärästä. Jukka Mäki-Harja kannatti. Vesa Peltovirta kannatti Kari Peltovirran esitystä. Markus Palmroth ehdotti, että lyhyet erät paras viidestä. Jukka Mäki-Harja kannatti. Palmrothin ehdotus voitti.

4. sekä muiden turnauksien - pelitavat. Kari Peltovirta ehdotti, että lyhyet erät paras viidestä riippuen osallistujamäärästä. Jukka Mäki-Harja kannatti. Palmroth esitti, että poistetaan kohta ”riippuen osallistujamääristä”. Kari Peltovirta kannatti. Palmrothin esitys voitti.

5. Säännöt em. turnauksiin. Vesa Peltovirta ehdotti, että mennään sovellettujen SPTL-pöytätennissääntöjen mukaan. Markus Palmroth ehdotti, että säännöt tarkistetaan ja muutetaan hallituksessa, ja sääntöjä sovelletaan pingisgurujen turnauksissa ja harjoituksissa. Jukka Mäki-Harja kannatti.

**13 § Muut mahdolliset asiat.**

Esitys: Keskustellaan muista mahdollisista asioista

Päätös: Keskusteltiin kunnanmestaruuskisoista, jotka pidetään 14.4.2013 klo 11 alkaen.

**14 § Kokouksen päättäminen**

Esitys: Puheenjohtaja päättää kokouksen

Päätös: Puheenjohtaja päätti kokouksen klo 12.19

allekirjoitukset:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja sihteeri

Pöytäkirjan tarkastusmerkinnät: